text:  „Ako sa z toho dostaneme?“ – „Mierovou cestou.“ – „Ako to myslíš?“ – „Pozorne sa únoscovi zahladíš do očí, začneš vydávať zvuk „mmmmm“ a budeš mu do mozgu hypnotickou cestou prehovárať ´nezastrelíš nás, nezastrelíš nás´." - "Aha." - "Potom mu vytrhneš očnú buľvu alebo mu zabodneš ceruzku do krčnej tepny.“ – „Ale ja nemám ceruzku...“ – „Nepochopil si to.“ Čudný film, ktorý ma zo začiatku vykoľajil tým, že som čakal „lineárny príbeh“ a namiesto toho som dostal skôr sériu viac či menej „súvisiacich“ scénok. Paradoxne, časom ma práve táto „anti-príbehovosť“ začala baviť natoľko, že ma v druhej polovičke pre zmenu vykoľajilo zasa to, že sa tvorcovia snažili dať tomu nielen hlavu a pätu, ale aj, bohužiaľ, príbeh, pointu a snáď, nedajbože preboha, myšlienku. Mám rád Ewana McGregora a myslím si, že skvelému Michaelovi Claytonovi Georgeovi Clooneymu perfektne pristanú úlohy „samoľúbych blbcov“. Dokonca by som sa nečudoval, ak by snímka NAOZAJ vznikla podľa skutočných udalostí. Bohužiaľ, výsledok je rozporuplný už kvôli neveľmi dobrým výkonom Kevina Spaceyho a Jeffa Bridgesa a čudnej kombinácii žánrov (chvíľku „Jedi“ paródia a následne mám súcitiť s Iračanom, ktorý hrdinom dáva svoje auto?).
item_title: Muži, co zírají na kozy
item_directors: Grant Heslov
item_screenwriters: Peter Straughan
item_cast: George Clooney Ewan McGregor Jeff Bridges Kevin Spacey Stephen Lang Robert Patrick Waleed Zuaiter Glenn Morshower Tim Griffin Rebecca Mader Sean Curley Steve Witting Arron Shiver John Galindez Stephen Root Sarah Belger Nick Offerman Paul J. Porter Hrach Titizian Diego Serrano McCaleb Burnett Kevin Wiggins Terry Serpico William Sterchi Morse Bicknell Billy Lockwood Brad Grunberg Wiley M. Pickett Kevin Geer Jacob Browne Drew Seltzer Susan Pages